Jacob Riis

Si Jacob August Riis (Mayo 3, 1849 - Mayo 26, 1914) ay isang litratista at mamamahayag na Amerikanong may lahing Dinamarkano. Dumating si Riis sa Estados Unidos noong 1861 at tumanggap ng kakaibang mga hanapbuhay bago lumahok sa pamamahayag. Pinaka nakikilala si Riis dahil sa kaniyang mga litrato at mga pagsusulat hinggil sa mga kaiskuwateran ng Lungsod ng New York. Karaniwang itinuturing si Riis bilang isa sa mga Muckraker, isang pangkat ng mga tao na nagnanais na mapainam ang mga kalagayan sa mga lungsod. Ang kaniyang mga kuhang larawan ay naglalarawan ng kabigla-biglang mga kalagayan ng buhay ng mga imigranteng mahihirap, mga manggagawa sa mga pabrikang tinaguriang mga "paggawaan ng pawis", at mga naninirahan sa mga tenemento (uri ng mga paupahang bahay). Ang mga litratong ito ay inilathala sa How the Other Half Lives ("Paano Nabubuhay ang Kalahati").Deverell, William at Deborah Gray White. United States History and New York History: Post-Civil War to the Present (Holt McDougal:2010), pahina R115.

 Mga sanggunian 

Kategorya:Mga mamamahayag mula sa Estados Unidos
Kategorya:Mga potograpo
Kategorya:Mga manunulat mula sa Estados Unidos
Kategorya:Mga Dinamarques